News Update: TikTok ท้าชน Youtube ทดลองเพิ่มฟีเจอร์วิดีโอแนวนอน หวังดึงดูดผู้ใช้งานผู้ใหญ่มากขึ้น - FINNOMENA
TikTok เริ่มทดลองใช้โหมดวิดีโอแนวนอนกับผู้ใช้งานบางกลุ่มทั่วโลกแล้ว ผู้เชี่ยวชาญชี้ฟีเจอร์ดังกล่าวจะช่วยให้ TikTok สามารถแข่งขันกับแพลตฟอร์มวิดีโอคู่แข่งอย่าง YouTube ได้โดยตรง
16 ธ.ค. 2565

TikTok เริ่มทดลองใช้โหมดวิดีโอแนวนอนกับผู้ใช้งานบางกลุ่มทั่วโลกแล้ว ผู้เชี่ยวชาญชี้ฟีเจอร์ดังกล่าวจะช่วยให้ TikTok สามารถแข่งขันกับแพลตฟอร์มวิดีโอคู่แข่งอย่าง YouTube ได้โดยตรง
วิดีโอไวรัลที่ถ่ายในโหมดแนวตั้งช่วยให้ TikTok เป็นแอปโซเชียลมีเดียที่เติบโตเร็วที่สุดในโลก แม้จะมีการเรียกร้องในประเทศต่างๆ เช่น สหรัฐฯ และออสเตรเลีย ที่สั่งห้ามเนื่องจากกังวลเรื่องภัยคุกคามความมั่นคงของชาติ
ก่อนหน้านี้ TikTok แพลตฟอร์มสัญชาติจีนอนุญาตให้โพสต์เฉพาะวิดีโอที่มีความยาวไม่เกิน 3 นาที แต่ในปีนี้ ผู้ใช้งานบน TikTok สามารถโพสต์วิดีโอความยาวสูงสุดได้ถึง 10 นาทีแล้ว
Paul Triolo ผู้เชี่ยวชาญด้านเทคโนโลยีของ Albright Stonebridge Group กล่าวกับ BBC ว่า TikTok ได้ย้ายเข้าสู่ดินแดนของ YouTube มาระยะหนึ่งแล้ว จากการปรับให้สามารถโพสต์วิดีโอความยาว 10 นาที และได้แซงหน้า YouTube ในกลุ่มประชากรอายุน้อยอย่างต่อเนื่อง
“ดูเหมือนว่าเป้าหมายนี้จะช่วยดึงดูดผู้ชมที่เป็นผู้ใหญ่มากขึ้นประเภทที่ใช้ YouTube สำหรับวิดีโอที่ให้ข้อมูลและการเรียนรู้ ซึ่งโหมดเต็มหน้าจอน่าจะเป็นที่ต้องการมากกว่า” Paul Triolo กล่าว
Carolina Milanesi ผู้ก่อตั้ง The Heart of Tech consultancy มองว่าฟีเจอร์ใหม่จะช่วยดึงดูดคอนเทนต์ครีเอเตอร์มากขึ้น เพราะตอนนี้วิดีโอสั้นเป็นส่วนสำคัญของทั้ง YouTube และ TikTok ทำให้ TikTok ต้องกังวลว่าครีเอเตอร์จะหันมาใช้ ฟีเจอร์ Short ของ Youtube แทน
อ้างอิง:  https://www.bbc.com/news/business-63981657 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
TikTok
YouTube
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA